Legal Document

Category: 363

Text:
35. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 634 της 25 Σεπτ. /13 Οκτ. 1971 (ΦΕΚ Α΄  200) Περί επεκτάσεως ενίων διατάξεων του Ν.Δ. 533/1970 επί Ν.Π.Δ.Δ. αρμοδιότητος Υπουργείου Οικονομικών. Έχοντες υπ’ όψιν: 1)Τας διατάξεις της παρ. 2 του άρθρ. 7 του Ν.Δ. 533/1970 «περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς». 2)Την υπ’ αριθ. 21812/2.9.1971 (ΦΕΚ 712/2.9. 1971, τεύχ. Β΄) απόφασιν του Πρωθυπουργού. 3)Την υπ’ αριθ. 359/14.5.1971 σύμφωνον γνωμοδότησιν του Α.Σ.Δ.Υ 4)Την υπ’ αριθ. 422/8.7.1971 γνωμοδότησιν του Συμβουλίου Επικρατείας, προτάσει των Ημετέρων Βοηθού Πρωθυπουργού και επί των Οικονομικών Υπουργών, απεφασίσαμεν και διατάσσομεν: Άρθρον μόνον.-Αι διατάξεις των άρθρ. 5 και 6 του Ν.Δ. 533/1970 «περί προαγωγής υπαλλήλων και καταργήσεως της διακρίσεως των κλάδων εις κεντρικούς και περιφερειακούς», επεκτείνονται επί των υπό την εποπτείαν του Υπουργού Οικονομικών τελούντων, Νομικών Προσώπων Δημοσίου Δικαίου. Κατ’ εξαίρεσιν από των διατάξεων της παρ. 3 του άρθρ. 6, του αυτού Ν.Δ/τος, εις τους κλάδους προσωπικού των ως άνω Ν.Π.Δ.Δ. ων ο αριθμός των θέσεων είναι ελάσσων των 7 ουχί όμως και των 4 επιτρέπεται η δια μετατάξεως πλήρωσις μιας των θέσεων εκάστου τούτων. Εις τον Ημετέρον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος. Το Β.Δ. 533/1970 παρατίθεται εν τόμ. 2Α σελ. 316, 42. 24.Α.α.34-35 Οργανισμός Υπουργείου Οικονομικών